PL จ่อออกหุ้นกู้วงเงิน 700 ลบ. เสนอขายกองทุน 18-19 มิ.ย.62 นำเงินใช้หนี้ตั๋วบี/อี
PL จ่อออกหุ้นกู้วงเงิน 700 ลบ. เสนอขายกองทุน 18-19 มิ.ย.62 นำเงินใช้หนี้ตั๋วบี/อี
PL จ่อออกหุ้นกู้วงเงิน 700 ลบ. เสนอขายกองทุน 18-19 มิ.ย.62 นำเงินใช้หนี้ตั๋วบี/อี
17 มิ.ย. 2562

บริษัท ภัทรลิสซิ่ง จำกัด (มหาชน) หรือ PL เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้ของบริษัท ครั้งที่ 3/2562 มูลค่า 700 ล้านบาท อายุ 3 ปี 6 เดือน ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 2.83 ต่อปี จ่ายดอกเบี้ยทุก 6 เดือน ตลอดอายุหุ้นกู้ โดยเสนอขายให้แก่ผู้ลงทุนสถาบัน ระยะเวลาจองซื้อระหว่างวันที่ 18-19 มิ.ย.62 ผ่าน บล.ภัทร ซึ่งเป็นผู้จัดการการจัดจำหน่ายหุ้นกู้
โดยบริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ “A-” แนวโน้มอันดับเครดิต “Stable” เมื่อวันที่ 3 ส.ค.61
ทั้งนี้ บริษัทจะนำเงินไปใช้ชำระคืนหนี้ตั๋วสัญญาใช้เงินและตั๋วแลกเงินระยะสั้นที่จะครบกำหนดภายในเดือน มิ.ย.62 มูลค่ารวม 700 ล้านบาท